אירוויזיון 1963

תחרות האירוויזיון לשנת 1963 (התחרות השמינית במספר) נערכה ב-23 במרץ אותה שנה באולפני הטלוויזיה של ה-BBC שבלונדון, לאחר שנציגי צרפת, שניצחה שנה קודם לכן, סירבו לארח במדינתם את התחרות.

מנחת התחרות בשנה זו הייתה קייטי בויל, שהנחתה גם את אירוויזיון 1960, שנערך אף הוא בבריטניה.

מנחת התחרות הציגה את משתתפי התחרות כשהציגה את המדינה אותה הם ייצגו ואז אותם.

באירוויזיון זה בפעם הראשונה והיחידה משתתפי התחרות ביצעו את שיריהם ללא ציוד נלווה, וגם הם ביצעו את שיריהם בתפאורה שונה באולפן ללא קהל, וכן בריטניה, הולנד, שווייץ ולוקסמבורג לא שלחו מנצחים על התזמורת.

דנמרק, שיוצגה באותה שנה על ידי הצמד גרטה ויורגן אינגמן, זכתה לראשונה בתחרות אירוויזיון זו. 

באירוויזיון זה השתתפו לראשונה בתחרות שתי זמרות ישראליות: כרמלה קורן שייצגה את אוסטריה, ואסתר עופרים שייצגה את שווייץ.

באירוויזיון זה פינלנד, נורווגיה ושוודיה לא קיבלו ולו נקודה אחת זו הפעם הראשונה מבין תחרויות האירוויזיון שבהן השתתפו, ואילו הולנד לא זכתה בנקודות כלל זו הפעם השנייה ברציפות.

במהלך ההצבעה השיר השווייצרי, "T'en vas pas" (אל תעזוב), ששרה אותו הזמרת הישראלית אסתר עופרים, והשיר הדני, "Dansevise" (בלדת ריקוד), הסתמנו כשני המועמדים המשמעותיים ביותר לניצחון, אולם לאחר שנורווגיה הקריאה את הצבעתה, המנחה ציינה כי היא לא שמעה את חלוקת הנקודות בבירור, ואמרה לנורווגים שהיא תחזור אליהם בהמשך, לאחר הקראת הצבעות של מדינות אחרות.
בהקראה הראשונה שמסר הדובר הנורווגי ניתנו לשווייץ שלוש נקודות ולדנמרק שתי נקודות.
בהקראה השנייה שונו נתוני ההצבעה: נורווגיה העניקה ארבע נקודות לדנמרק ונקודה אחת בלבד לשווייץ. בסיכום הכללי גברו הדנים על השווייצרים בהפרש של שתי נקודות - 42 לעומת 40 בלבד.

למעשה, הסיבה האמיתית לכך שנורווגיה הייתה צריכה לחזור שוב על הצבעתה היא שהדובר הנורווגי לא הקריא את הנקודות על פי הנוהל (כל מדינה הייתה אמורה להעניק 1 - 5 נקודות לחמשת השירים המועדפים עליה).

השירים המשתתפים
 סדר המדינה שפה שם המבצע שם השיר תרגום מיקום ניקוד 1  בריטניה אנגלית רוני קרול Say wonderful things אמרי דברים נפלאים 4 28 2 הולנד הולנדית אנני פאלמן Een speeldoos קופסת מוזיקה 13 0 3 גרמניה גרמנית היידי בריהל Marcel מרסל 9 5 4  אוסטריה גרמנית ואנגלית כרמלה קורן Vielleicht geschieht ein Wunder אולי קסם יתרחש 7 16 5 נורווגיה נורווגית אניטה טלאווג Solhverv הפוך 13 0 6  איטליה איטלקית אמיליו פריקולי Uno per tutte אחד בשביל כולם 3 37 7 פינלנד פינית ליילה האלם Muistojeni laulu השיר של זכרונותי 13 0 8  דנמרק דנית גרטה ויורגן אינגמן Dansevise בלדת מחול 1 42 9  יוגוסלביה קרואטית ויצה ווקוב Brodovi ספינות 11 3 10  שווייץ צרפתית אסתר עופרים T'en vas pas אל תעזוב 2 40 11  צרפת צרפתית אלן ברייר Elle était si jolie היא הייתה כה יפה 5 25 12  ספרד ספרדית חוזה גוארדיולה Algo prodigioso משהו קסום 12 2 13 שוודיה שוודית מוניקה זטרלונד En gång i Stockholm פעם בסטוקהולם 13 0 14  בלגיה הולנדית ז'אק ריימון Waarom?‎ למה? 10 4 15 מונקו צרפתית פרנסואז ארדי L'amour s'en va האהבה הולכת מכאן 5 25 16  לוקסמבורג צרפתית ננה מושקורי À force de prier מכוח התפילה 8 13

מבצעים חוזרים בתחרות
מבצעמדינהשנים קודמותרוני קרול הממלכה המאוחדת1962 (מקום 4)

קישורים חיצוניים



 אירוויזיון 1963 באתר האירוויזיון הרשמי
 היסטוריית ההצבעות של אירוויזיון 1963

הערות שוליים

*
1963
קטגוריה:1963 במוזיקה
קטגוריה:אירועי מוזיקה בלונדון
קטגוריה:אנגליה: תרבות
1963
קטגוריה:1963 בממלכה המאוחדת